Inge Põder

Inge Põder (kodanikunimega Ingeborg, aastast 1949 Laks; 1. mai 1917, Tallinn – 23. veebruar 1996, Tallinn) oli eesti laulja, tantsija, koreograaf ja lavastaja.

Karjääri alustas ta tantsu-imelapsena Tamara Becki stuudiosOma Maa, 16. juuni 1928: "kinnise perekonna õhtu" esinejate seas on "prl. Inge Põder, 8-aastane imelaps Tamara Becki trupist" (vaadatud 30.04.2024) 1925. aastal. Juba 1930. aastatel tuli pikem ringreis Rootsi, Belgiasse, Itaaliasse, Prantsusmaale, Saksamaale, Šveitsi ja Taani. Balletile lisandusid akrobaatika, stepptants, džäss. Inge Põder oli üks väheseid, kes suutis lavalapsest kasvada arvestatavaks artistiks.

Eesti teatriellu astus ta hooajal 1936/37 Endlas. 1938. aastal alustas ta tööd Estonias, kuhu jäi veerand sajandiks. 1940.–1950. aastatel kuulus ta balletisolistide juhtgruppi, kus hinnatud rollide hulka kuulusid Zarema, Robin, Messalina, Laurencia, Vanja, Tao-Hoa, Esmeralda, Gudule, Dasha, Lola, Sortsitütar, Smeraldina, Mari, Loksper jt. Nende kõrval mängis ta ka subretiosi ja karakterrolle operettides "Kõrbelaul", "Vaba tuul" ja "Rose-Marie". Gustav Ernesaks kirjutas Inge Põdra eredat isikupärast häälevärvi arvestades talle partii oma ooperis "Käsikäes".

Andeka koreograafina oli Inge Põder lisaks Estoniale seotud Draamateatri, Endla ja Vanemuise teatri ning mitme varieteega. Viru varietees töötas ta lavastaja, pedagoogi ja organisaatorina, kandes 1970. aastate lõpul direktor-korraldaja ametinimetustMarianne Pere "Viru varietees" Kodumaa, 28. detsember 1977 (vaadatud 30.04.2024). Ta õpetas mitme põlvkonna tantsijaid ning jäi tantsu- ja teatrieluga tihedalt seotuks kuni viimaste eluaastateni.

Tunnustus
1952 – Eesti NSV teeneline kunstnik

Viited

Välislingid
 "Tantsijatar, operetinäitleja, džässilaulja, koreograaf, tantsupedagoog, mänedžer...", EPL, 28. veebruar 1996 (nekroloog)
 Kustav-Agu Püüman "Vastab Inge Põder" Teater. Muusika. Kino 1/1987, lk 4-12
 "Mis teid huvitab" sarjast "Matk kergemuusika minevikku", ERR, 1961, saatejuht ja toimetaja Ülo Vinter, saatekülalised on muusikateadlane ja helilooja Harri Kõrvits, laulja Artur Rinne ja RAM-i laulja Georg Metssalu. (26' 40": "Inge Põder oli eesti esimene naislaulja džässis.")

Kategooria:Eesti lauljad
Kategooria:Eesti lavastajad
Kategooria:Eesti tantsijad
Kategooria:Eesti koreograafid
Kategooria:Eesti NSV teenelised kunstnikud
Kategooria:Metsakalmistule maetud
Kategooria:Sündinud 1917
Kategooria:Surnud 1996